stanford-oval/wikipedia huggingface dataset:
สมเด็จพระศรีสวรินทิราบรมราชเทวี พระพันวัสสาอัยยิกาเจ้า
อนุสรณ์สถาน

โรงพยาบาลสมเด็จพระบรมราชเทวี ณ ศรีราชา เดิมชื่อว่า โรงพยาบาลสมเด็จ เป็นโรงพยาบาลที่สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงจัดสร้างขึ้น ในปี พ.ศ. 2445 ทางโรงพยาบาลได้จัดสร้างพระราชานุสาวรีย์ของพระองค์ขึ้นภายในโรงพยาบาล นอกจากนี้ อาคารต่าง ๆ ภายในโรงพยาบาลนั้นยังได้รับพระราชทานนามตามพระนามของพระองค์ ได้แก่ ตึกพระพันวัสสา ตึกสว่างวัฒนา ตึกศรีสวรินทิรา ตึกบรมราชเทวี ตึกอัยยิกาเจ้า และตึกศรีสมเด็จ นอกจากนี้ ภายในโรงพยาบาลยังได้จัดตั้งพิพิธภัณฑ์สมเด็จพระศรีสวรินทิราบรมราชเทวีฯ ณ ตึกพระพันวัสสา เพื่อจัดแสดงนิทรรศการเกี่ยวกับพระราชประวัติ และเรื่องราวต่าง ๆ เกี่ยวกับพระองค์
เมื่อ พ.ศ. 2471 พระวรวงศ์เธอ พระองค์เจ้าทศศิริวงศ์ สมุหเทศาภิบาลมณฑลพายัพในขณะนั้น ได้ขอพระราชทานนามโรงเรียนจากพระองค์ ซึ่งพระองค์ได้พระราชทานนามโรงเรียนแห่งนี้ว่า "โรงเรียนวัฒโนทัย" (โรงเรียนวัฒโนทัยพายัพ ในปัจจุบัน) ตามพระนามเดิม คือ "สว่างวัฒนา" พระองค์เสด็จพระราชดำเนินพร้อมด้วย สมเด็จพระราชปิตุจฉา เจ้าฟ้าวไลยอลงกรณ์  กรมหลวงเพชรบุรีราชสิรินธร ในพิธีเปิดป้ายโรงเรียนเมื่อวันที่ 7 มกราคม พ.ศ. 2471 ด้วยความสำนึกในพระมหากรุณาธิคุณ โรงเรียนวัฒโนทัยพายัพจึงได้ก่อสร้างพระราชานุสาวรีย์สมเด็จพระศรีสวรินทิราบรมราชเทวี พระพันวัสสาอัยยิกาเจ้า รวมทั้ง สร้างอาคารศรีสวรินทิรา ขึ้นภายในโรงเรียน โดยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จทรงเปิดพระราชานุสาวรีย์และอาคารศรีสวรินทิราในวันที่ 7 มกราคม พ.ศ. 2528
พระบาทสมเด็จพระเจ้าอยู่หัวทรงพระราชดำริว่า วังสระปทุม เป็นสถานที่สำคัญแห่งพระราชวงศ์ ด้วยเป็นพระตำหนักที่ประทับของสมเด็จพระพันวัสสาอัยยิกาเจ้ามาตั้งแต่ พ.ศ. 2459 ตราบจนเสด็จสวรรคตและได้เป็นที่ประทับสมเด็จพระศรีนครินทราบรมราชชนนีในเวลาต่อมา สมควรที่จะจัดเป็นพิพิธภัณฑ์เฉลิมพระเกียรติ แสดงพระราชกรณียกิจต่าง ๆ ของสมเด็จพระพันวัสสาอัยยิกาเจ้า ภายหลังการสวรรคตของสมเด็จพระศรีนครินทราบรมราชชนนี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานวังสระปทุมให้เป็นที่ประทับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงระลึกถึงพระราชปรารภแห่งพระบาทสมเด็จพระมหาภูมิพลอดุลยเดชมหาราช บรมนาถบพิตร จึงทรงจัดการตั้งพิพิธภัณฑ์ขึ้นสนองพระราชดำริและเพื่อเป็นแหล่งศึกษาพระราชกรณียกิจแห่งสมเด็จพระพันวัสสาอัยยิกาเจ้าที่ครบถ้วนและถูกต้อง
มูลนิธิสมเด็จพระพันวัสสาอัยยิกาเจ้า จัดตั้งเมื่อวันที่ 28 ตุลาคม พ.ศ. 2548 โดยพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อจัดตั้งพิพิธภัณฑ์สมเด็จพระพันวัสสาอัยยิกาเจ้า รวบรวม เผยแพร่ และจัดแสดงพระราชประวัติ อนุรักษ์พระตำหนักใหญ่ที่ประทับ ณ วังสระปทุม รวมถึงเพื่อการสังคมสงเคราะห์ กีฬา ศาสนาและวัฒนธรรม โดยมีสำนักงานใหญ่ตั้งอยู่ที่วังสระปทุม โดยสมเด็จพระเทพรัตนราชสุดาฯ สยามบรมราชกุมารีทรงเป็นประธานกรรมการมูลนิธิ
พระเกียรติยศ

| ธรรมเนียมพระยศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า |
| --- | --- |
ตราประจำพระองค์
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระราชอิสริยยศ

10 กันยายน พ.ศ. 2405 – พ.ศ. 2411 : พระเจ้าลูกเธอ พระองค์เจ้าสว่างวัฒนา
พ.ศ. 2411 – พ.ศ. 2421 : พระเจ้าน้องนางเธอ พระองค์เจ้าสว่างวัฒนา
พ.ศ. 2421 – 12 สิงหาคม พ.ศ. 2423 : พระนางเจ้าสว่างวัฒนา พระราชเทวี
12 สิงหาคม พ.ศ. 2423 – 17 กุมภาพันธ์ พ.ศ. 2424 : สมเด็จพระนางเจ้าสว่างวัฒนา พระราชเทวี
17 กุมภาพันธ์ พ.ศ. 2424 – พ.ศ. 2454 : สมเด็จพระนางเจ้าสว่างวัฒนา พระบรมราชเทวี
พ.ศ. 2454 – 21 มีนาคม พ.ศ. 2468 : สมเด็จพระมาตุจฉาเจ้าสว่างวัฒนา พระบรมราชเทวี
21 มีนาคม พ.ศ. 2468 – 25 มีนาคม พ.ศ. 2477 : สมเด็จพระศรีสวรินทิราบรมราชเทวี พระพันวัสสามาตุจฉาเจ้า
25 มีนาคม พ.ศ. 2477 – 17 ธันวาคม พ.ศ. 2498 : สมเด็จพระศรีสวรินทิราบรมราชเทวี พระพันวัสสาอัยยิกาเจ้า
พระเกียรติยศ > เครื่องราชอิสริยาภรณ์

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2447 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2465 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎ (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2467 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
การเทิดพระเกียรติ

พระองค์ได้รับการเทิดพระเกียรติในหนังสือ "ศรีสวรินทิรานุสรณีย์" เป็นหนังสือปกอ่อน จำนวน 176 หน้า ตีพิมพ์ครั้งแรกเมื่อเดือนกันยายน พ.ศ. 2549 จัดทำขึ้นเนื่องในโอกาสครบรอบ 50 ปีแห่งการเสด็จสู่สวรรคาลัย 17 ธันวาคม พ.ศ. 2548 โดยได้รวบรวมพระราชประวัติ พระราชกรณียกิจและที่ประทับ เป็นต้น
หนังสือ "ศรีสวรินทิรานุสรณีย์"
การเทิดพระเกียรติ > ตราสัญลักษณ์ 150 ปี วันพระราชสมภพ

ในวันที่ 11 พฤศจิกายน พ.ศ. 2554 ที่ประชุมใหญ่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ประกาศยกย่องสมเด็จพระศรีสวรินทิราบรมราชเทวีฯ เป็นบุคคลสำคัญของโลก เนื่องในโอกาสวันครบรอบ 150 ปีวันคล้ายวันพระราชสมภพ ในวันที่ 10 กันยายน พ.ศ. 2555 ในฐานะที่ทรงมีผลงานดีเด่นด้านการศึกษา วิทยาศาสตร์สุขภาพและการอนุรักษ์พัฒนาด้านวัฒนธรรม พร้อมกับบุคคลและเหตุการณ์สำคัญทางประวัติศาสตร์ของโลกอีก 97 รายการ
ตราสัญลักษณ์ 150 ปี วันพระราชสมภพ
ดูเพิ่ม

ราชสกุลวงศ์ในรัชกาลปัจจุบัน
หนึ่งธิดา โสภณ

| หนึ่งธิดา โสภณ |
| --- | --- |

สารนิเทศภูมิหลัง
ชื่ออื่น: หนึ่งฤทัย โสภณ
เกิด: 8 พฤษภาคม พ.ศ. 2535 (32 ปี) อำเภอปากเกร็ด จังหวัดนนทบุรี ประเทศไทย
ส่วนสูง: 158 เซนติเมตร (5 ฟุต 2 นิ้ว)
อาชีพ:  นักแสดง  นักร้อง 
ปีที่แสดง: พ.ศ. 2540–ปัจจุบัน
ผลงานเด่น: หญิงสาว – กวน มึน โฮ (2553)   อังศุมาลิน – คู่กรรม (2556)   เบล – ยีนเด่น (2557–2558)  คำนาง – ราชินีหมอลำ (2560)  ดาว – ดาวจรัสฟ้า (2561)   ยุ้ย – รักล้นๆ คนเต็มบ้าน (2561)  สลิล – หนี้เสน่หา (2562)  เรืองแข – มนต์รักนักพากย์ (2566)  พลอย – เรือนชฎานาง (2566)
สังกัด: จีเอ็มเอ็มทีวี เรคคอร์ด (2553–2558) เดอะ วัน เอ็นเตอร์ไพรส์ (2555–2563) 
สุพรรณหงส์: นักแสดงนำหญิงยอดเยี่ยม  พ.ศ. 2553 – กวน มึน โฮ
ชมรมวิจารณ์บันเทิง: นักแสดงนำหญิงยอดเยี่ยม  พ.ศ. 2553 – กวน มึน โฮ
โทรทัศน์ทองคำ: เพลงนำละครดีเด่น  พ.ศ. 2560 – ราชินีหมอลำ
หนึ่งธิดา โสภณ (เกิด 8 พฤษภาคม พ.ศ. 2535) ชื่อเล่น หนูนา, โรฮันนา เป็นนักแสดงและนักร้องชาวไทย ที่มีชื่อเสียงจากการแสดงภาพยนตร์เรื่อง กวน มึน โฮ และได้รับรางวัลสุพรรณหงส์ สาขานักแสดงนำหญิงยอดเยี่ยม ปี 2553 จากภาพยนตร์ดังกล่าว
ประวัติ

หนึ่งธิดา โสภณเป็นบุตรีของวิเชียร และศศิธร โสภณ มีน้องชายคือเอกบุรุษ โสภณ ชื่อเล่น สุไอซ์  นักร้องสมาชิกวง Mad Monkeys สังกัดบริษัทแกรมมี่ และเคยประกวดในรายการ The Trainer ปั้นฝันสนั่นเวที ปีที่ 1 อีกทั้งหนูนาเป็นหลานของ ธัญญา โสภณ มีศักดิ์เป็นป้า
หนูนานับถือศาสนาอิสลาม มีชื่อเล่นเป็นภาษาอาหรับว่า "โรฮันนา" มีความหมายว่า "ดวงใจฉัน" แต่ด้วยเธอมักเรียกตนเองว่า "หนู" มาตลอด มารดาของเธอจึงเรียกเธอว่า "หนูนา"
หนูนาจบการศึกษาระดับประถมศึกษาจาก โรงเรียนกสิณธรเซนต์ปีเตอร์ ระดับมัธยมศึกษาจาก โรงเรียนสตรีวิทยา สายศิลป์–ภาษา (ภาษาจีน) จบการศึกษาระดับปริญญาตรีจาก คณะศิลปกรรมศาสตร์ สาขาวิชาการละคร มหาวิทยาลัยธรรมศาสตร์ (รุ่นเดียวกับ อัญชสา มงคลสมัย, อรณิชา กรินชัย) และระดับปริญญาโทจาก วิทยาลัยนวัตกรรมสื่อสารสังคม สาขาวิชาการออกแบบเพื่อธุรกิจ มหาวิทยาลัยศรีนครินทรวิโรฒ ประสานมิตร
ปัจจุบัน หนูนา หนึ่งธิดา มีช่องยูทูบแชนแนลของตัวเองว่า Noona Nuengthida สำหรับลงคลิปร้องเพลงคัฟเวอร์
วงการบันเทิง

หนูนาเข้าสู่วงการบันเทิงในฐานะดาราเด็ก ผลงานชิ้นแรกของหนูนาคือ เล่นเป็นตัวประกอบในละครเรื่อง ปอบผีฟ้า (ปี พ.ศ. 2540 - วรนุช วงศ์สวรรค์ แสดงนำ) ซึ่งในขณะนั้นมีอายุเพียง 5 ปี โดยออกมาเล่นเพียงฉากเดียวและพูดคำว่า "ลิ้นฟ้า ลิ้นฟ้า มาเล่นกันเถอะ" จากนั้นก็ถูกกินตับตาย ต่อมา หนูนาได้ร่วมแสดงละครในอีกหลายๆเรื่องถัดมา เช่น ดั่งสายน้ำไหล ลูกหลง และมีผลงานที่เป็นรู้จักกันมากขึ้น คือ ละครเรื่องน้องใหม่ ร้ายบริสุทธิ์ ออกอากาศทางช่อง 3 โดยรับบทเป็น "มะยม"
หนูนาแสดงความสามารถทางด้านการร้องเพลง ในปี พ.ศ. 2547 ขณะที่หนูนาอายุ 12 ปี หนูนาได้เข้าร่วมแข่งขันประกวดร้องเพลงในรายการ KPN Junior Award 2004 ได้รับรางวัลรองชนะเลิศอันดับ 1 ประเภทเพลงไทยสากล รวมถึงเป็นผู้ที่ชนะโหวตและได้รับรางวัลหลักสูตร Voice Training ไปครอง
ในขณะเดียวกันหนูนายังเคยแสดงละครเวทีของค่าย เอ็กแซ็กท์ ถึง 2 เรื่อง ได้แก่ ในปี พ.ศ. 2550 บัลลังก์เมฆ เดอะมิวสิคัล รับบทเป็น "วิรินทร์" แสดงคู่กับ บี้ สุกฤษฎิ์ และในปี พ.ศ. 2553 เนื้อคู่ 11 ฉาก จากวันแรกถึงวันลา รับบทเป็น "ใบเตย" ลูกสาวของ สินจัย เปล่งพานิช
ต่อมาจุดเปลี่ยนครั้งสำคัญของชีวิตหนูนาในวงการบันเทิงคือ ในปี พ.ศ. 2553 หนูนาชนะเลิศการประกวดในโครงการ “ลักส์ปั้นดาว” เพื่อค้นหานางเอกหน้าใหม่ที่จะได้เล่นหนังรัก โรแมนติก คอมเมดี้ ของค่าย จีทีเอช ทำให้หนูนาได้กลายเป็นนางเอกภาพยนตร์อย่างเต็มตัว ในภาพยนตร์เรื่อง กวน มึน โฮ ออกฉายในโรงภาพยนตร์เมื่อวันที่ 19 สิงหาคม พ.ศ. 2553 กำกับการแสดงโดย บรรจง ปิสัญธนะกูล และแสดงคู่กับ ฉันทวิชช์ ธนะเสวี  ซึ่งภาพยนตร์เรื่องนี้ ถือว่าเป็นการแจ้งเกิดหนูนาให้เป็นที่รู้จักอย่างกว้างขวางมากขึ้น ในฐานะ "นางเอกร้อยล้าน" รวมทั้งยังได้รับรางวัลสุพรรณหงส์ สาขานักแสดงหญิงยอดเยี่ยมจากภาพยนตร์เรื่องนี้อีกด้วย
หนูนาไม่เพียงแต่เป็นที่รู้จักในฐานะนางเอกภาพยนตร์ ในขณะเดียวกันหนูนายังได้แสดงความสามารถด้านการร้องเพลง ด้วยการร้องเพลงประกอบภาพยนตร์ กวน มึน โฮ คือ เพลงรักไม่ต้องการเวลา ซึ่งเป็นการนำเพลงของวงเคลียร์มาร้องใหม่
ความโด่งดังของหนูนาในเวลานั้น ทั้งในฐานะนางเอกภาพยนตร์และนักร้อง ส่งผลให้ในปี พ.ศ. 2554 หนูนาได้เป็นแขกรับเชิญของ เบิร์ด ธงไชย แมคอินไตย์ บนเวทีคอนเสิร์ตเบิร์ดอาสาสนุกโดยร้องเพลงคู่ "วนาสวาท" ซึ่งเป็นเพลงประกอบละครเรื่อง วนาลี ออกอากาศทางช่อง 3
จุดยืนทางการเมือง

หนูนาได้สนับสนุนการประท้วงในประเทศไทย พ.ศ. 2563–2564 โดยได้ทำการแจกแว่นตากันฝุ่นให้กับผู้ชุมนุม  ทั้งยังแสดงความคิดเห็นต่อต้านการปราบปรามผู้ชุมนุมอีกด้วย
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2553 | กวน มึน โฮ | เมย์ (นามแฝง) |
| 2555 | รัก 7 ปี ดี 7 หน | หนูนา |
| 2555 | รักจับใจ | วิว วรินดา |
| 2559 | พรจากฟ้า | คิม |
| 2566 | มนต์รักนักพากย์ | เรืองแข |
| 2568 | สุสานคนเป็น | อุษา |
ผลงานการแสดง > ซิตคอมและซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| 2548 | น้องใหม่ร้ายบริสุทธิ์ | มะยม | ช่อง 3 |
| 2549-2554 | เทวดาสาธุ | สำลี | ช่อง 3 |
| 2554-2555 | วิ้งค์ เจ้าเสน่ห์ | วิ้งค์ วิกานดา | ช่อง 3 |
| 2554 | หมวดโอภาส | บัวขวัญ โสภณ | ช่อง 9 |
| 2555-2556 | หมวดโอภาส เดอะซีรีส์ ปี 2 | บัวขวัญ โสภณ | ช่อง 9 |
| 2555-2556 | ครัวซองทำนองรัก | ซอง | ช่อง 3 |
| 2557-2558 | ยีนเด่น | เบล กัญญารัตน์ | ช่องวัน |
| 2559 | ละครชุด Encore 100 Million Views ตอน ไม่เคย ตอน ชายในสายหมอก | เตย | จีเอ็มเอ็ม 25 |
| 2561 | รักล้น ๆ คนเต็มบ้าน (ซิทคอมชุด บ้านสราญแลนด์) | ยุ้ย | ช่องวัน 31 |
ผลงานการแสดง > ละครโทรทัศน์ในวัยเด็ก

| ปี | เรื่อง | รับบท | ออกอากาศ |
| --- | --- | --- | --- |
| 2540 | ปอบผีฟ้า | ไหม | ช่อง 7 |
| 2541 | ดุจเพชรแท้ | หนูนา | ช่อง 7 |
| 2543 | ดั่งสายน้ำไหล | นารี | ช่อง 7 |
| 2544 | ลูกหลง | พะแพง | ช่อง 7 |
| 2546 | แก้วตาหวานใจ | พลอย | ช่อง 7 |
| 2546 | เดิมพันวันวิวาห์ | ดีด้า | ช่อง 7 |
ผลงานการแสดง > ละครโทรทัศน์

| ปี | เรื่อง | รับบท | ออกอากาศ |
| --- | --- | --- | --- |
| 2554 | โลมากล้าท้าฝัน | ซี | ช่อง 9 |
| 2555 | 4 รุ่น 4 วุ่น เดอะซีรีส์ | ชาลี | ช่อง 9 |
| 2556 | คู่กรรม | อังศุมาลิน ชลาสินธุ์ / ฮิเดโกะ | ช่อง 5 |
| 2557 | Club Friday The Series 5 ตอน ความลับของคลิปขอแต่งงาน | โบว์ | จีเอ็มเอ็ม แชนแนล |
| 2558 | จัดรัก..วิวาห์ลวง | จิดาภา (จูน) | ช่องวัน |
| 2559 | เรือนร้อยรัก | เดือน / กำไล | ช่องวัน |
| 2559 | เราเกิดในรัชกาลที่ ๙ เดอะซีรีส์ ละครเทิดพระเกียรติ | พิม | ช่องวัน |
| 2560 | ราชินีหมอลำ | คำนาง ศรีสิลา / ช่อฟ้า เสียงสวรรค์ | ช่องวัน |
| 2560 | แสบเสน่หา เสน่หา Diary | มุกลิน เลิศเมธี (มุก) | ช่องวัน |
| 2561 | ดาวจรัสฟ้า | ดาวประกาย เพชรมงคล (ดาว) | ช่องวัน |
| 2561 | OMG ผีป่วนชวนมารัก | นวลตอง ตามูล (เชฟจิ๋ว) | True4U |
| 2562 | แก้วขนเหล็ก | รมณีย์ (ปัจจุบัน) / บุญปลื้ม (อดีต) | ช่องวัน 31 |
| 2562 | หนี้เสน่หา | สลิล บุญกมล (กิตติพาณิชย์กุล) | ช่องวัน 31 |
| 2566 | เรือนชฎานาง | ชฎาพลอย (พลอย) | ช่อง 8 |
ผลงานการแสดง > ละครเวที

| ปี | เรื่อง | รับบท |
| --- | --- | --- |
| 2550 | บัลลังก์เมฆ เดอะมิวสิคัล | วิรินทร์ |
| 2553 | เนื้อคู่ 11 ฉาก จากวันแรกถึงวันลา | ใบเตย |
| 2555 | รักจับใจ เดอะโรแมนติกมิวสิคัล | วิว วรินดา |
| 2556 | เลือดขัตติยา เดอะมิวสิคัล | เจ้าฟ้าหญิงทิพยรัตน์ดารากุมารี |
| 2558 | เพลงรักสามฤดู | ซอนอิน |
| 2559 | ธีรราชา เดอะมิวสิคัล | ประยงค์ |
| 2559 | ลมหายใจ เดอะมิวสิคัล | ฝน |
| 2560 | 10 ปี เมืองไทยรัชดาลัย The Musical Selebration | วิว, ดารา, ฝน, แม่พลอย, ปานวาด |
| 2561 | บุปผาราตรี เกือบจะมิวสิคัล | บุปผา |
| 2567 | ฟ้าจรดทราย เดอะมิวสิคัล | แคชฟีย่า |
ผลงานการแสดง > พิธีกร

| ปี | รายการ | ออกอากาศ |
| --- | --- | --- |
| 2555 | ชิงร้อยชิงล้าน ซันไชน์ เดย์ | ช่อง 3 ( รับเชิญ ) 16 ธันวาคม พ.ศ. 2555 |
| 2556 | ชิงร้อยชิงล้าน ซันไชน์ เดย์ | ช่อง 3 ( รับเชิญ ) 16 มิถุนายน พ.ศ. 2556 |
| 2557 | ชิงร้อยชิงล้าน ซันไชน์ เดย์ | ช่อง 3 ( รับเชิญ ) 2 กุมภาพันธ์ พ.ศ. 2557 |
ผลงานการแสดง > โค้ชและผู้ร่วมรายการ

| ปี | รายการ | ออกอากาศ |
| --- | --- | --- |
| 2560 | We Kid Thailand เด็กร้องก้องโลก | ช่องเวิร์คพอยท์ (สีชมพู) 5 มิถุนายน พ.ศ. 2560 - 28 สิงหาคม พ.ศ. 2560 |
| 2563 | MasterChef Thailand Celebrity | ช่อง 7 เมื่อ 1 พฤศจิกายน พ.ศ. 2563 - 20 ธันวาคม พ.ศ. 2563 |
ผลงานการแสดง > พากย์เสียง > อนิเมะ

ให้เสียงพากย์ในการ์ตูน โพโรโระ เพนกวินป่วน ก๊วนขั้วโลก
ร้องเพลงประกอบในภาพยนตร์การ์ตูน วินนี่ เดอะ พูห์ นักสืบทีเด็ด
• เพลง My Friend Tigger And Pooh Threme
ร้องเพลงประกอบในภาพยนตร์การ์ตูน ทิงเกอร์ เบลล์
• เพลง หาใจจนเจอ (tinkerbell 1)

 • เพลง นางฟ้าเริงร่าทั่วกัน (ร้องประสานเสียง) (tinkerbell 1)

 • เพลง หน้าร้อนได้มาเยือน  (tinkerbell 3)

 • เพลง เราเฝ้ารอคอย (tinkerbell 4)
คลิฟฟอร์ด เดอะ บิ๊ก เรด ด็อก (ละครโทรทัศน์ พ.ศ. 2543) เอมิลี่ เอลิซาเบธ โฮเวิร์ด
อิจิโกะ 100% โทโจ อายะ
ภาพยนตร์การ์ตูนแอนิเมชัน 3D เอคโค่ จิ๋วก้องโลก (Echo Planet) ให้เสียงพากย์ในบทตัวละคร “หน่อวา”
เจ้าหญิงเงือกน้อย (มังงะ) นานามิ ลูเซีย
กรอจแบนด์ Trina Riffin
ภาพยนตร์เรื่อง ผจญภัยแดนคำสาปราชินีหิมะ (Frozen) ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)
คุณคุโบะไม่ยอมให้ผมเป็นตัวประกอบ ชิราอิชิ โยชิเอะ
ภาพยนตร์สั้นเรื่อง  Frozen Fever ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)
ภาพยนตร์สั้นเรื่อง olaf's frozen adventure โอลาฟกับการผจญภัยอันหนาวเหน็บ ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)
ดา คาโปะ ซากุระ โยชิโนะ
ภาพยนตร์เรื่อง Ralph Breaks the Internet ราล์ฟตะลุยโลกอินเทอร์เน็ต ให้เสียงภาษาไทยในบท “เจ้าหญิงอันนา” (Princess Anna)
ภาพยนตร์เรื่อง ผจญภัยปริศนาราชินีหิมะ (Frozen 2) ให้เสียงภาษาไทยและร้องเพลงประกอบในบท “เจ้าหญิงอันนา” (Princess Anna)
สคูลเดส์ วิกผมคำ
ผลงานเพลง > อัลบั้ม > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2555 | NOONA วางจำหน่าย: 7 กุมภาพันธ์ 2555  สังกัด: แกรมมี่  รูปแบบ: ซีดี, ดาวน์โหลด |  "Hula Hoop" (feat. เต๋อ ฉันทวิชช์)  "Only You"  "หายใจเข้าก็ยังรอ หายใจออกก็ยังจำ"  "ชู่วว์..."  "เพื่อนเบาๆ"  "เชือกผูกรองเท้า"  "วันที่ฝนพรำ"  "ไม่จบไม่ใช่ไม่เจ็บ"  "ไม่ใช่เจ้าชู้ แต่ดูหลายคน"  "รักแท้แค่หนึ่งคน"  "Love Magic" |
ผลงานเพลง > อัลบั้ม > มินิอัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2556 | เพลงหนึ่ง คิดถึงกัน วางจำหน่าย: 27 กันยายน 2556  สังกัด: แกรมมี่  รูปแบบ: ซีดี, ดาวน์โหลด |  "เหนื่อยก็พัก ไม่รักก็พอ"  "เพลงหนึ่ง คิดถึงกัน"  "ไม่จบสักที"  "มีเธอ"  "ห้ามใจ" |
ผลงานเพลง > อัลบั้ม > อัลบั้มรวมเพลง

| ปี | ชื่ออัลบั้ม | รายชื่อเพลง |
| --- | --- | --- |
| 2555 | รวมเพลงละครเวทีรักจับใจ วางจำหน่าย: 6 กรกฎาคม 2555  สังกัด: ซีเนริโอ เครือแกรมมี่  รูปแบบ: ซีดี |  "ณ บัด Now" บี้  "แค่หลับตา" หนูนา  "หายใจเป็นเสียงเพลง" พินต้า  "มันเกิดขึ้นอีกแล้ว" บี้  "อยากเสี่ยงเพื่อความฝัน-ไม่มีวันทิ้งเธอ"  แก้ม หนูนา  "Smile" หนูนา บี้ พินต้า  "ถ้ารักจะฝัน"  บี้ หนูนา  "คำถามของความไว้ใจ" บี้  "กลางแสงไฟ" บี้  "ผู้ชายร้ายจริง ผู้หญิงเยอะจัง"  บี้ หนูนา  "ของตายที่อยากหายใจ"  แก้ม  "เคยได้ยินบ้างไหม"  อู๊ด แก้ม  "เพลงแห่งน้ำตา"  หนูนา  "คนเดิมของเธอ"  บี้  "รักจับใจ"  บี้ |
ผลงานเพลง > ซิงเกิล

| ปี | ชื่อเพลง | อัลบั้ม |
| --- | --- | --- |
| 2553 | "รักไม่ต้องการเวลา" | เพลงประกอบภาพยนตร์ กวน มึน โฮ |
| 2553 | "อยากมีใครสักคนให้กอด" | Calling Love เพลงรักรอสาย |
| 2554 | "รักแท้แค่หนึ่งคน" | NOONA |
| 2554 | "Hula Hoop" (featuring เต๋อ ฉันทวิชช์) | NOONA |
| 2555 | "Only You" | NOONA |
| 2555 | "หายใจเข้าก็ยังรอ หายใจออกก็ยังจำ" | NOONA |
| 2555 | "เชือกผูกรองเท้า" | NOONA |
| 2555 | "ไม่จบไม่ใช่ไม่เจ็บ" | NOONA |
| 2556 | "เหนื่อยก็พัก ไม่รักก็พอ" | เพลงหนึ่ง คิดถึงกัน |
| 2558 | "อย่าให้ความหวัง..ทั้งๆที่เป็นไปไม่ได้" | The Ladies รู้ทันผู้ชาย...รู้ใจผู้หญิง |
| 2563 | แมวฉันถาม | - |
ผลงานเพลง > ซิงเกิลอื่นๆ

| ปี | ชื่อเพลง | อัลบั้ม |
| --- | --- | --- |
| 2553 | "ไม่ลองไม่รู้" (ไอซ์ ศรัณยู featuring หนูนา) | Ice Festa |
| 2554 | "วนาสวาท" (เบิร์ด ธงไชย ร่วมกับ หนูนา) | วนาลี |
| 2554 | "คนสุดท้าย (Last one)" (Jetset'er featuring หนูนา) | JET'S |
| 2556 | "วันสุข (Club Friday Theme Song)" (ป๊อป ปองกูล,หนูนา หนึ่งธิดา) | Club Friday Based on true story By เอิ้น พิยะดา |
| 2563 | "How are you" (OHM COCKTAIL x NOONA NUENGTHIDA) | SUN and MOON |
ผลงานเพลง > เพลงประกอบละคร ภาพยนตร์ และ ละครเวที

| ปี | ชื่อเพลง | ชื่อเรื่อง |
| --- | --- | --- |
| 2550 | "กันและกัน" (ร้องร่วมกับ บี้ สุกฤษฎิ์) | ละครเวที บัลลังก์เมฆ เดอะมิวสิคัล |
| 2551 | "เพราะว่ารัก" | ละคร ดั่งดวงตะวัน |
| 2552 | "ที่ปลายฟ้า" | ละคร สาปภูษา |
| 2552 | "ผิดหรือ" | ละครซิตคอม น้องใหม่ร้ายบริสุทธิ์ |
| 2553 | "รักไม่ต้องการเวลา" | ภาพยนตร์ กวน มึน โฮ |
| 2553 | "ลาตาย" | ละคร มงกุฎดอกส้ม |
| 2554 | "รักแท้แค่หนึ่งคน" | ละคร โลมากล้าท้าฝัน |
| 2554 | "วนาสวาท" | ละคร วนาลี |
| 2554 | "Love Magic" | ละครซิตคอม วิ๊งค์ เจ้าเสน่ห์ |
| 2555 | "แค่หลับตา"  (ร้องร่วมกับ บี้ สุกฤษฎิ์) | ละครเวที รักจับใจ เดอะโรแมนติกมิวสิคัล |
| 2556 | "คู่กรรม"  (ร้องร่วมกับ บี้ สุกฤษฎิ์) | ละคร คู่กรรม |
| 2556 | "ห้ามใจ" | ละคร คู่กรรม |
| 2556 | "มีเธอ" | ละคร Love Balloon รักพองลม |
| 2556 | "ปาฏิหาริย์ (Pop Version)" (ร้องร่วมกับ แกงส้ม ธนทัต) | ละครเวที เลือดขัตติยา เดอะมิวสิคัล |
| 2556 | "แผ่นดินของเรา" | ละครเวที เลือดขัตติยา เดอะมิวสิคัล |
| 2557 | "ระหว่างเราต้องขีดเส้นไว้" | ละคร หัวใจใกล้รุ่ง |
| 2557 | "เหนื่อยก็พัก ไม่รักก็พอ" | ละคร คิวบิก |
| 2557 | "เพลงหนึ่ง คิดถึงกัน" | ละคร คิวบิก |
| 2558 | "เงาในหัวใจ" (ร้องร่วมกับ Zeal) | ละคร เงาใจ |
| 2558 | "ทั้งๆที่ควรห้ามใจ" | ละคร จัดรัก วิวาห์ลวง |
| 2559 | "ใจเอย" | ละคร เรือนร้อยรัก |
| 2560 | "ราชินีหมอลำ" "น้ำตาหล่นบนที่นอน" "ดาวเต้นม.ต้น" "สู้เพื่อน้องได้ไหม" "กระแซะเข้ามาซิ" "คิดฮอดกอดบ่ได้" "คิดฮอดกอดบ่ได้"  (ร้องร่วมกับ กวาง กมลชนก) "คิดฮอดรอกอดแม่" "คิดถึงพ่อ คิดถึงแม่ คิดถึงบ้าน" | ละคร ราชินีหมอลำ |
| 2561 | "ดีดด๊อง"  "โลโซโบว์รัก" "บ่กล้าบอกครู (แต่หนูกล้าบอกอ้าย)" "ไหง่ง่อง" | ละคร ดาวจรัสฟ้า |
| 2561 | "โลกสีเทา" | ละครเวที บุพพาราตรี เกือบจะมิวสิคคัล |
| 2565 | "เพราะเธอ" | ละคร ยมทูตกับภูตสาว |
| 2566 | "คนใกล้ตัว" | ละคร เรือนชฎานาง |
ผลงานเพลง > วิดีโออัลบั้ม

| ปี | ชื่ออัลบั้ม |
| --- | --- |
2555: NOONA (Karaoke) วางจำหน่าย: 7 กุมภาพันธ์ 2555  สังกัด: แกรมมี่  รูปแบบ: วีซีดี, ดีวีดี
ผลงานเพลง > มิวสิกวิดีโอ

| ปี | ชื่อเพลง | หมายเหตุ |
| --- | --- | --- |
| 2553 | "รักไม่ต้องการเวลา" |  |
| 2553 | "อยากมีใครสักคนให้กอด" | เต๋อ ฉันทวิชช์ เป็นนักแสดงรับเชิญในมิวสิกวิดีโอนี้ |
| 2553 | "ไม่ลองไม่รู้" (ไอซ์ ศรัณยู featuring หนูนา) | แสดงร่วมกับ ไอซ์ ศรัณยู |
| 2554 | "รักแท้แค่หนึ่งคน" | แสดงร่วมกับ โทนี่ รากแก่น และ สรณัฐ ยุปานันท์ (บอล) |
| 2554 | "Hula Hoop" (featuring เต๋อ ฉันทวิชช์) | เต๋อ ฉันทวิชช์ เป็นนักแสดงรับเชิญในมิวสิกวิดีโอนี้ |
| 2554 | "คนสุดท้าย (Last one)" (Jetset'er featuring หนูนา) | แสดงร่วมกับวง Jetset'er |
| 2555 | "Only You" | แสดงร่วมกับ หมาก ปริญ |
| 2555 | "หายใจเข้าก็ยังรอ หายใจออกก็ยังจำ" | เป็นมิวสิกวิดีโอตอนที่ 2 ต่อจากมิวสิกวิดีโอเพลง "Only You" และมี หมาก ปริญ เป็นนักแสดงร่วมในมิวสิกวิดีโอเหมือนเดิม |
| 2555 | "ไม่จบไม่ใช่ไม่เจ็บ" | บอย ปกรณ์ เป็นนักแสดงรับเชิญในมิวสิกวิดีโอนี้ |
| 2555 | "ชู่วว์" | ปรากฏเฉพาะใน คาราโอเกะอัลบั้ม |
| 2555 | "เพื่อนเบาๆ" | ปรากฏเฉพาะใน คาราโอเกะอัลบั้ม |
| 2555 | "เชือกผูกรองเท้า" | ปรากฏเฉพาะใน คาราโอเกะอัลบั้ม |
| 2555 | "วันที่ฝนพรำ" | ปรากฏเฉพาะใน คาราโอเกะอัลบั้ม |
| 2555 | "ไม่ใด้เจ้าชู้ แต่ดูหลายคน" | ปรากฏเฉพาะใน คาราโอเกะอัลบั้ม |
| 2555 | "Love magic" | ปรากฏเฉพาะใน คาราโอเกะอัลบั้ม |
| 2556 | "ห้ามใจ" | เพลงประกอบละคร คู่กรรม |
| 2556 | "มีเธอ" | เพลงประกอบละคร love balloon รักพองลม |
| 2556 | "เหนื่อยก็พัก ไม่รักก็พอ" | พุฒิ OIC เป็นนักแสดงรับเชิญในมิวสิกวิดีโอนี้ |
| 2557 | "ยังว่าง" |  หนึ่งธิดา โสภณ  เป็นนักแสดงรับเชิญในมิวสิกวิดีโอนี้ |
| 2560 | "ปรากฏการณ์" |  หนึ่งธิดา โสภณ  เป็นนักแสดงรับเชิญในมิวสิกวิดีโอนี้ |
คอนเสิร์ต

คอนเสิร์ตเบิร์ด อาสาสนุก (2554)
Gun Man Show (2556)
STAR THEQUE GTH 11 ปีแสงคอนเสิร์ต (2558)
Love 10ปี ไม่มีหยุด (2559)
คอนเสิร์ตเพลงรักเพลงละคร (2559)
คอนเสิร์ต25ปี ดวงจันทร์กลางดวงใจ พุ่มพวงดวงจันทร์ (2560)
รางวัล

นักแสดงนำหญิงยอดเยี่ยม (กวน มึน โฮ)
นักแสดงนำหญิงยอดเยี่ยม  (กวน มึน โฮ)
เพลงประกอบภาพยนตร์ยอดนิยม (กวน มึน โฮ) เพลง รักไม่ต้องการเวลา
รางวัล Girl of the Year
นักแสดงนำหญิงยอดเยี่ยม (กวน มึน โฮ) ร่วมกับ เฌอมาลย์ บุญยศักดิ์ (ชั่วฟ้าดินสลาย)
รางวัลนักแสดงนำหญิงยอดเยี่ยม สาขาภาพยนตร์ จากเรื่อง กวน มึน โฮ บริษัท GTH
รางวัลดารานำหญิง สาขาภาพยนตร์ที่สุดแห่งปี 2011
รางวัลประกาศนียบัตร  บุคคลผู้เป็นต้นแบบที่ดีของเยาวชน
รางวัล [V]Awards Crossover หนูนา หนึ่งธิดา โสภณ
รางวัลพิฆเนศวร ครั้งที่ 1 ประจำปี 2555
รางวัลศิลปินหญิงดีเด่น
รางวัลชนะเลิศ ผู้ขับร้องเพลงดีเด่นด้านภาษาไทย ประเภทไทยสากลหญิง จากเพลง แค่หลับตา (ละครเวทีรักจับใจ)
แหล่งข้อมูลอื่น

หนึ่งธิดา โสภณ ที่เอกซ์ (ทวิตเตอร์)
หนึ่งธิดา โสภณ ที่อินสตาแกรม
หนึ่งธิดา โสภณ ที่เฟซบุ๊ก
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำหญิงยอดเยี่ยม |
| --- | --- |
2534–2540:  ปวีณา ชารีฟสกุล (2534)  พัชราวัลย์ พิภพวรไชย (2535)  บุษกร พรวรรณะศิริเวช (2536)  จินตหรา สุขพัฒน์ (2537)  สุทธิดา เกษมสันต์ ณ อยุธยา (2538)  ธัญญา โสภณ (2539)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  สิริยากร พุกกะเวส (2544)  อริศรา วงษ์ชาลี (2545)  พิมพ์พรรณ ชลายนคุปต์ (2546)  แอน ทองประสม (2547)  นวรัตน์ เตชะรัตนประเสริฐ (2548)  รุ้งลาวัณย์ โทนะหงษา (2549)  มาช่า วัฒนพานิช (2550)  รัชวิน วงศ์วิริยะ (2551) 
2552–2562:  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  อภิญญา สกุลเจริญสุข (2555)  พัชชา พูนพิริยะ (2556)  จรินทร์พร จุนเกียรติ (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  อุรัสยา เสปอร์บันด์ (2561)  (2562) โควิด-19 
2563–2573:  ภัณฑิรา พิพิธยากร (2563)  นริลญา กุลมงคลเพชร (2564)  อุรัสยา เสปอร์บันด์ (2565)  ธิติยา จิระพรศิลป์ (2566) 
| ด ค กรางวัลชมรมวิจารณ์บันเทิง สาขานักแสดงนำหญิงยอดเยี่ยม |
| --- | --- |
2533–2540:  จินตหรา สุขพัฒน์ (2533)  ปวีณา ชารีฟสกุล (2534)  จินตหรา สุขพัฒน์ (2535)  จันจิรา จูแจ้ง (2536)  จินตหรา สุขพัฒน์ (2537)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  จินตหรา สุขพัฒน์ (2543)  สิริยากร พุกกะเวส (2544)  อริศรา วงษ์ชาลี (2545)  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  ณัฐฐาวีรนุช ทองมี (2549)  สินจัย เปล่งพานิช (2550)  อัญชลี สายสุนทร (2551) 
2552–2562:  ศิริน หอวัง (2552)  เฌอมาลย์ บุญยศักดิ์ (2553)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  พัชชา พูนพิริยะ (2556)  สุชาร์ มานะยิ่ง (2557)  ดาวิกา โฮร์เน่ (2558)  ดาวิกา โฮร์เน่ (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  เจนนิษฐ์ โอ่ประเสริฐ (2562) 
2563–2573:  พิมพ์ชนก ลือวิเศษไพบูลย์ (2563)  นริลญา กุลมงคลเพชร (2564)  เขมนิจ จามิกรณ์ (2565) 
| ด ค กรางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม |
| --- | --- |
2546–2550:  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  วิสา สารสาส (2549)  สินจัย เปล่งพานิช (2550) 
2551–2575:  วาสนา ชลากร (2551)  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  เจนสุดา ปานโต (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  ชุติมณฑน์ จึงเจริญสุขยิ่ง (2562)  พลอยไพลิน ตั้งประภาพร (2563)  สวนีย์ อุทุมมา (2564) 
หนึ่งธิดา ประชาสัมพันธ์ภาพยนตร์ กวน มึน โฮ